《苏知县能染时赋役频繁负郭之田十卖八九民力已尽催科不休诗中言及之俾知民间艰难云 其三》
元代·叶颙

山翁自愧坐无毡，赋役相承断复连。前载已捐南畈土，去春仍旧北山田。

差科正恐无虚日，货鬻深忧有尽年。幸有读书窗下月，夜深依旧十分圆。

作者简介：（1296—?）元明间金华府金华人，字景南，一字伯恺，自号云𩕢天民。元末隐居不出，至正中自刻其诗，名《樵云独唱》。入明，举进士，官行人司副。后免官家居，授徒甚众。